हाईकोर्ट ब्लास्ट का संदिग्ध हूजी सदस्य हिरासत में  
सुरक्षा एजेंसियों ने दिल्ली हाईकोर्ट के बाहर हुए विस्फोट के बाद कथित तौर पर आतंकी ईमेल भेजने वाले एक संदिग्ध को हिरासत में ले लिया है।
सुरक्षा एजेंसियों ने दिल्ली हाई कोर्ट के बाहर सात सितंबर को हुए विस्फोट के बाद कथित तौर पर आतंकी ईमेल भेजने वाले एक संदिग्ध हूजी सदस्य हिलाल अमीन को हिरासत में ले लिया है। सूत्रों के मुताबिक समझा जाता है कि अमीन ने जांचकर्ताओं को बताया कि विस्फोट की जिम्मेदारी लेते हुए हूजी की ओर से भेजा गया ई-मेल उसी के निर्देश पर भेजा गया था।  अमीन को जम्मू-कश्मीर के किश्तवाड़ जिले में हिरासत में लिया गया था। उस पर आतंकवादी संगठन हरकत उल जिहादी अल इस्लामी का सदस्य होने का आरोप है। उन्होंने बताया कि सुरक्षा एजेंसियां उससे पूछताछ कर रही है।